National Disaster Management Authority (NDMA) Technical Expert Group leh DM&R Minister inkawm,"1381/2024-2025 Aizawl, 31.07.2024: Nimin (30.07.2023) khan sawrkar laipui atanga NDMA (National Disaster Management Authority) Technical Expert Group lo kal te chuan Disaster Management & Rehabilitation Minister Pu K. Sapdanga an hmu. NDMA expert te hi Brig. Ravinder Gurung, Sr. Consultant (ME & IRS), Dipali Jindal, Sr. Consultant (Landslide & Avalanche) leh Antony Joh Moothedan, Project Associate, UFRMP, Mitigation Division te an ni a. An cham chhung hian Cyclone Remal avang leh tunhnaia khuarel chhiatna thlenna hmun hrang hrang te an tlawh dawn a ni. Minister Pu K. Sapdanga chuan NDMA expert-te hnenah Mizoramin tunhnaia chhiatna a tawh dan hrang hrang te a hrilhfiah a. Central lam atanga sum leh pai mai bakah technical support tel lova hma lak harsatna te a sawi bawk. NDMA expert te hian chhiatrupna a lo thlena tlawmngai pawl leh khua leh tuite tanhona an hmuh te chu India ram chhungah pawh a tluk awm lo hial nia an hmuh thu an sawi bawk. NDMA Expert Group te hi Ni 02.08.2024 (Zirtawpni) hian Delhi lamah an haw thla leh ang. Attachment Loading attachment...",Dated: 31 st Jul 24 9:57 AM,https://dipr.mizoram.gov.in/post/national-disaster-management-authority-ndma-technical-expert-group-leh-dmr-minister-inkawm